cyanic-selkie/wikianc huggingface dataset:
მსოფლიო აბლაბუდა
გვერდები
ვებ-გვერდი (ასევე იწერება როგორც ვებგვერდი) არის დოკუმენტი, რომელიც გამოყენებადია მსოფლიო აბლაბუდასა და ვებ-ბრაუზერებში. ვებ-ბრაუზერი გამოსახავს ვებ-გვერდს მონიტორზე ან მობილურ მოწყობილობაზე. ტერმინი „ვებ-გვერდი“, ჩვეულებრივ, განეკუთვნება იმას, რაც ვიზუალურად თვალსაჩინოა, თუმცა ასევე შესაძლოა მიუთითებდეს თავად კომპიუტერული ფაილის შიგთავსზე, რომელიც, წესისამებრ, ტექსტური ფაილია, რომელიც შეიცავს HTML-ში, ან  მონიშვნის სხვა შესაბამისი ენით დაწერილ ჰიპერტექსტს. ტიპური ვებ-გვერდები იძლევიან ჰიპერტექსტს სხვა ვებ-გვერდებზე გადასასვლელად ჰიპერბმულების გამოყენები, რომლებიც ხშირად მოიხსენიება როგორც „ბმული“. თითოეული ვებ-გვერდის წარმოდგენისათვის ვებ-ბრაუზერს უწევს ხშირი მიმართვა ვებ-რესურსის მრავალ ელემენტთან, როგორებიცაა სტილის ფურცლები, სკრიპტები და სურათები.
ქსელში, ვებ-ბრაუზერს შეუძლია ვებ-გვერდის მოშორებული ვებ-სერვერიდან. ვებ-სერვერს შეუძლია შეზღუდოს წვდომა, მაგალითად ხელმისაწვდომი იყოს მხოლოდ დახურული ქსელისთვის, როგორიცაა კორპორატიული ინტრანეტი. ვებ-ბრაუზერი იყენებს HTTP-პროტოკოლს ამგვარი მოთხოვნებით ვებ-სერვერისთვის მიმართვისთვის.
სტატიკური ვებ-გვერდის მიწოდება ხორციელდება ზუსტად იმ სახით, როგორც შენახულია, ვებ-სერვერის ფაილური სისტემაშიი შენახული ვებ-კონტენტის სახით. საპირისპიროდ, დინამიკური ვებ-გვერდი გენერირდება ვებ-აპლიკაციის მიერ, რომელიც, წესისამებრ, იმართება სერვერის პროგრამული უზრუნველყოფის მიერ. დინამიური ვებ-გვერდები გამოიყენება იმ შემთხვევაში, როდესაც თითოეულ მომხმარებელს შესაძლოა სჭირდებოდეს განსხვავებული ინფორმაცია, მაგალითად საბანკო ვებ-გვერდები, ვებ-ფოსტა და მისთანები.
სტატიკური გვერდი
სტატიკური ვებ-გვერდი არის გვერდი, რომელიც მომხმარებელს მიეწოდება ზუსტად იმ სახით, როგორც შენახულია, დინამიური ვებ-გვერდებისგან განსხვავებით, რომლებიც გენერირდება ვებ-აპლიკაციის მიერ.
დინამიური გვერდები
სასერვერო დინამიური ვებგვერდი არის ვებ-გვერდი, რომლის აგებულობა იმართება აპლიკაციის სერვერის მიერ სასერვერო სკრიპტების მუშაობის შედეგად. სასერვერო სკრიპტების მუშაობისას, პარამეტრები განსაზღვრავენ  თითოეული ახალი ვებ-გვერდის შეკვრის მიმდინარეობას, მათ შორის კლიენტის მხარეს დამატებითი დამუშავების გაწყობას. კლიენტური დინამიური ვებ-გვერდი ამუშავებს ვებ-გვერდს HTML-ის სცენარებით, რომლებიც სრულდებიან ბრაუზერში ჩატვირთვისას. JavaScript-ი და სხვა სკრიპტული ენები განსაზღვრავენ მიღებული გვერდის HTML კოდის სინტაქსური ანალიზით DOM-ში გარდაქმნას, რომელიც წარმოადგენს ჩატვირთულ გვერდს. იმავე კლიენტური ხერხების გამოყენებით, შესაძლებელია შემდგომ DOM-ის განახლება ან შეცვლა. დინამიური ვებ-გვერდი ხშირად გადაიტვირთება მომხმარებლის ან კომპიუტერული პროგრამის მიერ ცვლადი შიგთავსის შეცვლისათვის. განახლების შესახებ ინფორმაცია შესაძლებელია მოდიოდეს სერვერიდან, ან ცვლილებებიდან, რომელიც განხორციელდა ამ გვერდის DOM-ში. ამან შეიძლება წაკვეთოს, ან შეიძლება არ წაკვეთოს ბრაუზერის (თვალიერების) ისტორია ან შექმნას შენახული ვერსია უკან დასაბრუნებლად, თუმცა დინამიური ვებ-გვერდის Ajax ტექნოლოგიით განახლების შემთხვევაში, არც უკან დასაბრუნებელი გვერდი შეიქმნება და არც წაკვეთავს ვებ-თვალიერების ისტორიას იმ, რომელიც წინ უძღვის გამოსახულ გვერდს. Ajax ტექნოლოგიის გამოყენებით საბოლოო მომხმარებელი იღებს ერთ დინამიურ გვერდს რომელიც ბრაუზერში იმართება როგორც ერთი გვერდი, მაშინ, როდესაც უშუალოდ გვერდზე გამოსახული კონტენტი შეიძლება იყოს ცვლადი. Ajax-ის ძრავი მოთავსებულია მხოლოდ ბრაუზერში, რომელიც გამოითხოვს მისი DOM-ის ნაწილებს თავისი კლიენტისთვის აპლიკაციის სერვერისაგან. DHTML არის ზოგადი ტერმინი იმ ტექნოლოგიებისა და მეთოდებისთვის, რომლებიც გამოიყენება არასტატიკური გვერდების შესაქმნელად, თუმცა Ajax-ის გავრცელების შემდეგ ეს ტერმინი საერთო გამოყენებიდან გამოვიდა, ამჟამად გამოიყენება იშვიათად. კლიენტური სცენარები, სერვერული სცენარები, ან მათი კომბინაცია უზრუნველყოფენ დინამიური ვებ-ინტერფეისს ბრაუზერში.
JavaScript-ი არის სცენარების ენა, რომელიც პირველად შემუშავდა 1995 წელს ბრენდან ეიხის მიერ, შემდეგ კი, Netscape-ის მიერ, ვებ-გვერდებში გამოსაყენებლად. მისი სტანდარტიზებული ვერსია არის ECMAScript. ვებ-გვერდების ინტერაქტიულობის გასაზრდელად, ზოგიერთი ვებ-აპლიკაცია იყენებს JavaScript-ის ისეთ ტექნოლოგიებს, როგორიცაა Ajax. კლიენტური სკრიპტის მიწოდება ხორციელდება გვერდთან ერთად, რომელსაც შემდგომ შეუძლია დამატებითი HTTP მოთხოვნის გაგზავნა სერვერთან, ან მომხმარებლის ისეთი ქმედებების საპასუხოდ, როგორიცაა მაუსის მოძრაობა, დაწკაპუნება, ან გასული დროიდან გამომდინარე. სერვერის პასუხი გამოიყენება მიმდინარე გვერდის განსაახლებლად, ვიდრე ახალი გვერდის შესაქმნელად თითოეულ პასუხთან ერთად, ამდენად სერვერს ესაჭიროება მხოლოდ შეზღუდული, დამატებითი ინფორმაციის მიწოდება. შესაძლებელია მრავალი Ajax-მოთხოვნის დამუშავება ერთდროულად, და მომხმარებელს შეუძლია გვერდთან ურთიერთქმედება მონაცემების ამოღების პროცესში. ვებ-გვერდებს შეუძლიათ რეგულარულად გამოკითხონ ვებ-სერვერი ახალი ინფორმაციის ხელმისაწვდომობის შესამოწმებლად.
ვებსაიტი
ვებსაიტი არის დაკავშირებული ვებ-რესურსების კოლექცია, მათ შორის ვებ-გვერდები, მულტიმედიური კონტენტი, რომელიც ხშირად იდენტიფიცირდება დომენური სახელით და გამოქვეყნებულია სულ მცირე ერთ ვებ-სერვერზე. აღსანიშნი მაგალითებია wikipedia.org, google.com, amazon.com.
ვებსაიტი შეიძლება წვდომადი იყოს საჯარო Internet Protocol-ის (IP) ქსელით, მაგალითად ინტერნეტით, ან ლოკალური ქსელით, URI-ზე მიმართვით, რომელიც განსაზღვრავს ვებსაიტს.
ვებსაიტს შესაძლებელია ჰქონდეს მრავალგვარად ფუნქცია და გამოიყენებოდეს მრავალნაირად; ვებსაიტი შეიძლება იყის პირადი ვებსაიტი, კომპანიის კორპორატიული ვებსაიტი, სახელმწიფო ვებსაიტი, ორგანიზაციის ვებსაიტი და სხვა. ძირითადად ვებსაიტი მიეძღვნება ერთ განსაზღვრულ თემას ან მიზანს, გართობისა და სოციალური ქსელებიდან დაწყებული, ახალი ამბების მიწოდებამდე და განათლებამდე. საჯაროდ ხელმისაწვდომი ვებსაიტები კოლექტიურად ქმნიან მსოფლიო აბლაბუდას, ხოლო დახურული ვებსაიტები, როგორიცაა კომპანიის ვებსაიტი მისი თანამშრომლებისათვის, წესისამბრ არის ინტრანეტის ნაწილი.
ვებ-გვერდები, რომელიც სამშენებლო აგურია ვებსაიტისთვის, არის დოკუმენტთა ერთობლივობა, რომელიც როგორც წესი, შედგენილია უბრალო ტექსტის სახით ჰიპერტექსტური მონიშვნის ენით (HTML, XHTML) ფორმატირების თანდართული ინსტრუქციებით. ვებსაიტი შეიძლება შეიცავდეს სხვა საიტების ელემენტებს შესაფერისი მონიშვნის ღუზებით. ვებსაიტებთან წვდომა და მათი გადაცემა ხორციელდება HTTP პროტოკოლის გამოყენებით, რომელშიც, ოპციონალურად, შესაძლოა გამოიყენებოდეს შიფრაცია (HTTPS) მომხმარებლისთვის კონფიდენციალურობისა და უსაფრთხოების უზრუნველსაყოფად. მომხმარებლის აპლიკაცია, ხშირ შემთხვევაში ეს არის ბრაუზერი,რომელსაც გამოაქვს გვერდის კონტენტი მისი HTML მონიშვნის ინსტრუქციების შესაბამისად ტერმინალის მონიტორზე.
ჰიპერბმულები გვერდებს შორის მკითხველს აწვდის ვებსაიტის სტრუქტურას და უზრუნველყოფს ვებსაიტზე ნავიგაციას, რომელიც ხშირად იწყება საშინაო გვერდით, რომელიც შეიცავს ვებ-საიტის შიგთავსის კატალოგს. ზოგიერთი ვებსაიტი, შიგთავსთან წვდომისათვის, მოითხოვს მომმარებლის რეგისტრაციას ან გამოწერას. გამოწერითი ვებსაიტების მაგალითებია ბიზნესის ვებსაიტები, ახალი ამბების ვებსაიტები, აკადემიური ჟურნალების ვებსაიტები, სათამაშო ვებსაიტები, ფაილების გასაზიარებელი ვებსაიტები, ვებ-ფორუმები, ელფოსტის ვებ-კლიენტები, სოციალური ქსელების ვებსაიტები, საფონდო ბირჟის მონაცემების რეალურ დროში აგრეგატორები, და სხვა მრავალი სერვისის მიმწოდებელი ვებსაიტები. საბოლოო მომხმარებლებს ვებსაიტზე წვდომის შესაძლებლობა შეიძლება ჰქონდეთ ფართო არჩევანის მოწყობილობებიდან, მათ შორის სტაციონარული და ლეპტოპ-კომპიუტერების მეშვეობით, ასევე სმარტფონებიდან, სმარტ-ტელევიზორებიდან, ტაბლეტური კომპიუტერებიდან და სხვა.
ბრაუზერი
ვებ-ბრაუზერი (ან უბრალოდ „ბრაუზერი“) არის სამომხმარებლო პროგრამული აგენტი მსოფლიო აბლაბუდაში განთავსებულ ინფორმაციასთან წვდომისათვის. ვებ-სერვერთან დასაკავშირებლად და მისი გვერდების წარმოსადგენად, მომხმარებელს ესაჭიროება ვებ-ბრაუზერის პროგრამული უზრუნველყოფა. ეს არის პროგრამული უზრუნველყოფა, რომელსაც უშვებს მომხმარებელი ვებ-გვერდის ჩამოსატვირთად, დასაფორმატებლად და მომხმარებლის კომპიუტერის ეკრანზე გამოსასახად.
ვებ-ბრაუზერებს, ვებ-გვერდების პოვნის, ნავიგაციის და მათი წარმოდგენის ფუნქციის გარდა, ხშირად აქვთ სანიშნეების შენახვის, ისტორიის ჩაწერის, cookies-ფაილების მართვის, საშინაო გვერდის, ვებ-საიტებზე შესასვლელი პაროლების შენახვის ფუნქცია.
ყველაზე გავრცელებული ვებ-ბრაუზერებია Chrome, Firefox, Safari, Internet Explorer, Opera და Microsoft Edge.
სერვერი
ვებ-სერვერი არის სერვერული პროგრამული უზრუნველყოფა, ან აპარატურული უზრუნველყოფა, რომელიც განკუთვნილია განსაზღვრული პროგრამული უზრუნველყოფის მუშაობისთვის,რომელიც შეუძლია დააკმაყოფილოს მსოფლიო აბლაბუდის კლიენტის მოთხოვნები. ზოგადად, ვებ-სერვერი შეიძლება შეიცავდეს ერთ, ან რამდენიმე ვებსაიტს. ვებ-სერვერი ამუშავებს HTTP და რამდენიმე სხვა პროტოკოლით შემომავალ ქსელურ მოთხოვნებს ვებ-სერვერის ძირითადი ფუნქცია არის ვებ-გვერდების შენახვა, დამუშავება და მიწოდება კლიენტებისთვის. კლიენტსა და სერვერს შორის ურთიერთქმედება მყარდება HTTP პროტოკოლის გამოყენებით. კლიენტისთვის მიწოდებული გვერდები,ხშირ შემთხვევაში, არის HTML დოკუმენტი, რომელიც ტექსტის გარდა, შეიძლება შეიცავდეს სურათებს, სტილის ფურცლებს, და სკრიპტებს.
მომხმარებლის აგენტი, ძირითად შემთხვევაში ესაა ვებ-ბრაუზერი ან საძიებო რობოტი, კომუნიკაციის წამოწყებას ახორციელებს სერვერთან განსაზვრული რესურსის მოთხოვნის გაგზვნით HTTP-ის გამოყენებით, რაზეც სერვერი პასუხობს რესურსის კონტენტით, ან თუ ეს შეუძლებელია — შეცდომის მესიჯით. რესურსი, ხშირ შემთხვევაში წარმოადგენს რეალურ ფაილს რომელიც განთავსებულია სერვერის მეორად სანახში, თუმცა არ არის სავალდებულო რომ ამგვარად იყოს; დამოკიდებულია სერვერის იმპლემენტაციაზე. მაშინ, როდესაც ძირითადი ფუნქცია არის კონტენტის მომსახურება, HTTP-ის სრული იმპლემენტაცია მოიცავს კლიენტისგან კონტენტის მიღებასაც. ეს შესაძლებლობა გამოიყენება ვებ-ფორმების მისაღებად, მათ შორის, კლიენტის მხრიდან ფაილების ასატვირთად.
ბევრი საერთო დანიშნულების ვებ-სერვერს აქვს სერვერული სცენარების მხარდაჭერაც Active Server Pages (ASP), PHP, ან სხვა სკრიპტული ენების გამოყენებით. ეს ნიშნავს, რომ სერვერის ქცევა შეიძლება გაიწეროს ცალკეულ ფაილებში, მაშინ როდესაც სერვერის პროგრამული უზრუნველყოფა უცვლელად რჩება. ხშირად, ეს გამოიყენება დინამიური HTML დოკუმენტების გენერირებისათვის, სტატიკური დოკუმენტის დაბრუნების ნაცვლად. ამათგან პირველი, ძირითადად გამოიყენება მონაცემთა ბაზებიდან ინფორმაციის ამოსაღებად ან მათ შესაცვლელად; უკანასკნელი, უფრო სწრაფია და მარტივად კეშირდება, თუმცა არ შეუძლია დინამიური კონტენტის მიწოდება.
ხშირად, მოწყობილობაში ჩაშენებული ვებ-სერვერი შეიძლება ნაპოვნი იქნას პრინტერებში, მარშრუტიზატორებში, ვებ-კამერებში, რომლებიც ემსახურებიან მხოლოდ ლოკალურ ქსელს. შემდეგ, ვებ-სერვერი შეიძლება გამოყენებულ იქნას განსახილველ მოწყობილობაზე დაკვირვების ან მისი ადმინისტრირების სისტემის ნაწილად. ხშირად ეს ნიშნავს, რომ კლიენტის კომპიუტერზე დამატებითი პროგრამული უზრუნველყოფის დაყენების აუცილებლობა არ არსებობს, რადგან მხოლოდ ვებ-ბრაუზერია საჭირო (რომელიც ოპერაციული სისტემების უმეტესობას მოყვება).
Cookie
HTTP-cookie (ასევე, ვებ-cookie, ინტერნეტ-cookie, ბრაუზერის cookie, ან უბრალოდ — cookie) არის მონაცემთა მცირე ფრაგმენტი, რომელიც იგზავნება ვებ-სერვერის მიერ და ინახება მომხმარებლის კომპიუტერში მომხმარებლის ბრაუზერის მიერ, როდესაც მომხმარებელი ათვალიერებს ვებსაიტს. Cookie-ფაილი შემუშთავებულია საიმისოდ, რომ იყოს საიმედო მექანიზმი ვებსაიტის მიერ მდგომარეობის შესახებ ინფორმაციის დასამახსოვრებლად, ან მომხმარებლის მიერ თვალიერების აქტიურობის ჩასაწერად (მათ შორის, კონკრეტული ღილაკების დამახსოვრება, ავტორიზაცია, ან რომელი გვერდები იქნა დათვალიერებული ბოლოს). მათ ასევე შეუძლიათ ინფორმაციის თვითნებური ფრაგმენტების დამახსოვრება, რომელიც მომხმარებელმა უწინ შეიყვანა ფორმის ველებში, მაგალითად, სახელები, მისამართები, საკრედიტო ბარათის ნომრები.
Cookie-ფაილები თანამედროვე ვებში მნიშვნელოვან ფუნქციებს ასრულებენ. ალბათ, ყველაზე მნიშვნელოვანი ფუნქცია არის ის, რომ აუთენტიკაციის cookie-ფაილები ვებ-სერვერების მიერ გამოყენებული ყველაზე გავრცელებული მეთოდია იმის დასადგენად, არის თუ არა მომხმარებელი ავტორიზებული, და რომელი ანგარიშით არის ავტორიზებული.ამგვარი მექნიზმის გარეშე, ვებსაიტს არ ეცოდინებოდა გააგზავნის სენსიტიური ინფორმაციის შემცველი გვერდი კლიენტთან, თუ მოსთხოვოს ავტორიზაციის აუთენტიკაციის გავლა ავტორიზაციის გზით.
აუთენტიკაციის cookie-ფაილებს უსაფრთხოება, წესისამებრ, დამოკიდებულია ფაილის გამცემი ვებსაიტის უსაფრთხოებაზე, მომხმარებლის ვებ-ბრაუზერზე, და ფაილის დაშიფრულობაზე. უსაფრთხოების მოწყვლადობამ შესაძლოა გარეშე პირს საშუალება მისცეს წაიკითხოს ფაილის შიგთავსი და გამოიყენოს იგი მომხმარებლის მონაცემებთან წვდომისათვის, ან იმ ვებსაიტებზე წვდომისათვის, რომელსაც ეკუთვნის cookie (იხილეთ, საიტთაშორისი მოთხოვნის გაყალბება, საიტთაშორისი სკრიპტინგი).
სამეთვალყურეო cookie-ფაილები, და განსაკუთრებით მესამე მხარის სამეთვალყურეო cookie, ჩვეულებრივ გამოიყენება ცალკეული მომხმარებლების ისტორიის ხანგრძლივი ჩანაწერების შესაგროვებლად, რაც კონფიდენციალურობის პოტენციური პრობლემაა, რამაც აშშ-ის და ევროპის კანონმდებლები წააქეზა მიეღოთ ზომები 2011 წელს. ევროპული კანონმდებლობა მოითხოვს, რომ ყველა ვებ-საიტმა, რომელიც ორიენტირებულია ევროკავშირის წევრ ქვეყნებზე, სთხოვოს მომხმარებელს „გააზრებული თანხმობა“ მოწყობილობაზე არაპირველადი საჭიროების cookie-ფაილების განთავსებამდე.
კომპანია Google-ის Project Zero-ს მკვლევარი იან ჰორნი აღწერს იმ გზებს, რომლითაც cookie-ფაილები შეიძლება წაიკითხონ ისეთმა შუამავლებმა, როგორებიცაა Wi-Fi წვდომის წერტილის პროვაიდერები. ასეთ გარემოებეში, მკვლევარი ბრაუზერის „ინკოგნიტო რეჟიმის“ გამოყენების რეკომენდაციას იძლევა.
საძიებო ძრავი
ვებ საძიებო ძრავი ან ინტერნეტის საძიებო ძრავი არის პროგრამული უზრუნველყოფის სისტემა, რომელიც განკუთვნილია ვებ-ძიებისთვის (ინტერნეტ ძიებისთვის), რაც ნიშნავს, მსოფლიო აბლაბუდაში საძიებო მოთხოვნაში განსაზღვრული გარკვეული ინფორმაციის სემანტიკურ ძიებას. ძიების შედეგი, ჩვეულებრივ, წარმოდგენილია შედეგის სტრიქონის სახით, რომელიც ხშირად მოიხსენიება როგორც საძიებო ძრავის შედეგის გვერდები. ინფორმაცია შეიძლება იყოს ვებგვერდების, სურათების, ვიდეო ფაილების, ინფოგრაფიკების, სტატიების, კვლევითი ნამუშევრების, და სხვა სახის ფაილების ერთობლივობა. ზოგიერთი საძიებო ძრავი ასევე მოიპოვებს მონაცემთა ბაზებში ან ღია კატალოგებში ხელმისაწვდომ მონაცემებს. ვებ-კატალოგებისგან განსხვავებით, რომლებსაც მხოლოდ ადამიანი-რედაქტორები ემსახურებიან, საძიებო ძრავებს აქვთ რეალურ დროში ინფორმაციის მხარდაჭერა საძიებო რობოტის ალგორითმის შესრულებით.
ინტერნეტის ის კონტენტი, რომელიც ვერ იძებნება ვებ- საძიებო ძრავის მიერ, მოიხსენიება როგორც ღრმა ვები.
ღრმა ქსელი
ღრმა ქსელი, უხილავი ვები, ან დამალული ვები არის მსოფლიო აბლაბუდის ნაწილი, რომელთა კონტენტი არ არის ინდექსირებული სტანდარტული საძიებო ძრავების მიერ. ღრმა ვების საპირისპირო ტერმინია ზედაპირული ვები, რომელიც წვდომადია ყველასთვის ინტერნეტის გამოყენებით. საძიებო იდექსირების ტერმინად 2001 წელს „ღრმა ვების“ შემომღებად ითვლება კომპიუტერული მეცნიერი მაიკლ ბერგმანი.
ღრმა ქსელის კონტენტი დამალულია HTTP-ფორმების უკან და მოიცავს ბევრ ფართოდ გავრცელებულ გამოყენებს, როგორებიცაა ვებ-ელფოსტა, ონლაინ-საბანკო მომსახურება, და სერვისები, რომლისთვისაც მომხმარებელმა უნდა გადახდა, და დაცულია საგადასახადო კედლით; მაგალითად, ვიდეო მოთხოვნით, ონლაინ- ჟურნალები და გაზეთები, და სხვა. ღრმა ვების კონტენტზე წვდომა შესაძლებელია პირადპირი URL-ით ან IP-მისამართის გამოყენებით და შესაძლებელია აუცილებელი იყოს პაროლი, ან ვებსაიტის საჯარო გვერდს მიღმა სხვა უსაფრთხო წვდომა.
კეშირება
ვებ-კეში არის სერვერული კომპიუტერი, რომელიც განთავსებულია ღია ინტერნეტში, ან ორგანიზაციაში, რომელიც ინახავს იმ ვებ-გვერდებს, რომლებთანაც განხორციელდა უახლოეს პერიოდში წვდომა, რათა გააუმჯობესოს მომხმარებლისთვის პასუხის დაბრუნების დრო იმ კონტენტზე, რომელზეც მოთხოვნა განხორციელდა თავდაპირველი მოთხოვნიდან გარკვეულ დროში. ვებ-ბრაუზერების უმრავლესობაში ასევე გამოიყენება ბრაუზერის კეში, რომელიც იწერს ბოლოს მოპოვებულ მონაცემებს მონაცემთა შენახვის ლოკალურ მოწყობილობაზე.
ბრაუზერის HTTP-მოთხოვნებმა შეიძლება მოითხოვონ მხოლოდ ის მონაცემები, რომლებიც შეიცვალა მათთან ბოლო წვდომის შემდეგ. ვებ-გვერდები და რესურსები შეიძლება შეიცვადენენ ვადის ამოწურვის შესახებ ინფორმაციას კეშირების კონტროლისთვის, კონფიდენციალური მონაცემების უსაფრთხოების დაცვისთვის, მაგალითად ონლაინ- საბანკო მომსახურებისას, ან საინფორმაციო საშუალებების ხშირად განახლებადი ვებსაიტების მუშაობის გასაიოლებლად. გამორჩეულად დინამიური კონტენტის მქონე საიტებიც კი, შესაძლოა უშვებდნენ საწყისი რესურსების განახლებას მხოლოდ პერიოდულობით. ვებსაიტების შემმუშავებლები მიზანშეწონილად თვლიან სრული საიტის CSS და JavaScript მონაცემების რამდენიმე ფაილად გაერთიანებას ეფექტიანად კეშირების უზრუნველსაყოფად. კორპორატიული ფაიერვოლები ერთი მომხმარებლის მიერ გამოთხოვილ ვებ-რესურსებს ხშირად კეშავენ, სხვა მომხმარებელების სასარგებლოდ. ზოგიერთი საძიებო ძრავი ინახავს ხშირად წვდომადი ვებსაიტების კონტენტს.
უსაფრთხოება
კრიმინალებისთვის მსოფლიო აბლაბუდა იქცა ადგილად, სადაც ისინი ავრცელებენ მავნე პროგრამულ უზრუნველყოფას, და მონაწილეობენ რიგ კიბერდანაშაულში, მათ შორის პირადი მონაცემების ქურდობაში, თაღლითობაში, შპიონაჟში და სადაზვერვო მონაცემების შეგროვებაში. ვებ-მოწყვლადობების რიცხვმა გადააჭარბა კომპიუტერული უსაფრთხოების ტრადიციული პრობლემების რაოდენობას და,   Google-ის ცნობით, ათიდან ერთი ვებ-გვერდი შეიძლება შეიცავდეს მავნე კოდს. ვებ-შეტევების უმეტესობა ხორციელდება კანონიერ ვებსაიტებზე და Sophos-ის დათვლით, უმეტესობა განლაგებულია შეერთებულ შტატებში, ჩინეთსა და რუსეთში. ყველაზე გავრცელებული მავნესაფრთხე არის SQL-ინექციის ტიპის შეტევები ვებსაიტებზე.
კონფიდენციალურობა
ყოველ ჯერზე, როდესაც კლიენტი გამოითხოვს ვებ-გვერდს, სერვერს მომთხოვნის IP მისამართის იდენტიფიცირების შესაძლებლობა აქვს. ჩვეულბერივ, ვებ-სერვერები ინახავენ IP მისამართებს ლოგირების ფაილში. ასევე, თუ სხვანაირად არ არის მომართული, ბრაუზერების უმეტესობა იწერს მოთხოვნილ ვებ-გვერდებს გადასახედად ხელმისაწვდომ ისტორიის ფუნქციაში, ასევე ჩვეულებრივ, კეშის სახით ლოკალურად ინახება კონტენტის დიდი ნაწილი. თუ სერვერსა და ბრაუზერს შორის კომუნიკაცია არ იყენებს HTTPS შიფრაციას, ვებ-მოთხოვნები და პასუხები მოგზაურობენ ინტერნეტში უბრალო ტექსტის სახით და შეიძლება წაკითხულ, ჩაწერილ და კეშირებულ იქნას შუამავალი სისტემების მიერ. პერსონალური ინფორმაციის დამალვის კიდევ ერთი გზა არის ვირტუალური კერძო ქსელის (VPN) გამოყენება. VPN შიფრავს ონლაინ-ტრაფიკს და ნიღბავს საწყის IP მისამართს, რითიც ამცირებს მომხმარებლის იდენტიფიკაციის რისკს.
როდესაც ვებ-გვერდი სთხოვს, ხოლო მომხმარებელი აწვდის პერსონალურ საიდენტიფიკაციო მონაცემებს — რეალურ სახელს, მისამართს, ელფოსტის მისამართს და სხვა, ვებ-ობიექტებს შეუძლიათ აღნიშნული ინფორმაციის ასოცირება ამ პიროვნებასთან. თუ ვებსაიტი იყენებს HTTP cookie-ფაილებს, მომხმარებლის სახელის, პაროლის ნამდვილობის შემოწმებას, ან სამეთვალყურეობის სხვა მეთოდებს, მას შეეძლება უთვალთვალოს სხვა ვებსაიტებზე ვიზიტებსაც, საიდენტიფიკაციო მონაცემების მიწოდებამდე და მის შემდეგ. ამგვარად, ვებ-ტექნოლოგიის გამომყენებელ ორგანიზაციას საშუალება ექნება შეადგინოს იმ პირის პროფილი, რომელიც იყენებს მის საიტს ან საიტებს. ინდივიდუალური პირის შესახებ შეგროვებული ინფორმაციის პროფილირების შედეგად, მონაცემები შესაძლოა მოიცავდეს ინფორმაციას პირის მიერ თავისუფალ დროის გატარების შესახებ, საყიდლების ინტერესის, პროფესიის და დემოგრაფიული პროფილის სხვა ასპექტებს.
სოციალური ქსელები, როგორც წესი, ცდილობენ, მომხმარებელმა მიუთითოს თავისი ნამდვილი სახელი, ინტერესები, ადგილმდებარეობები, ფსევდონიმების ნაცვლად, რადგან მათ ხელმძღვანელებს სწამთ, რომ ამით სოციალური ქსელის გამოყენება მომხმარებლისთვის უფრო მიმზიდველი გახდება. მეორე მხრივ, ატვირთული ფოტოსურათები, დაუცველად გამოქვეყნებული მოსაზრებები შეიძლება იდენტიფიცირებულ იქნას იმ პირის მიერ, ვინც ნანობს ამ გაჟღავნებას. დამსაქმებლები, სკოლები, მშობლები და სხვა ნათესავები შეიძლება მოექცნენ სოციალური ქსელის პროფილის ისეთი ასპექტების გავლენის ქვეშ, როგორიცაა ტექსტობრივი პოსტები, ციფრული ფოტოები, რომლებიც ავტორის მიერ არ მოიაზრებოდა ამ აუდიტორიისთვის გაზიარებას. ინტერნეტ-ხულიგნებმა შესაძლებელია გამოიყენონ პერსონალური ინფორმაცია მომხმარებელზე თავდასხმისა და დევნისთვის. თანამედროვე სოციალური ქსელები ვებსაიტები საშუალებას იძლევიან ზედმიწევნით გაკონტროლებულ იქნას თითოეული პოსტის კონფიდენციალურობა, თუმცა დამწყებთთათვის ეს შეიძლება რთული იყოს, და ვერ შეძლონ ამ შესაძლებლობის სათანადოდ გამოყენება. ვებსაიტებზე ატვირთული ფოტოსურათები და ვიდეო ფაილები განსაკუთრებულ პრობლემებს იწვევენ, რადგან შესაძლებელია პირის სახე დამატებულ იქნას ონლაინ პროფილში. სახის ამოცნობის ტექნოლოგიის თანამედროვე და პოტენციური განვითარების პირობებში, შემდგომში, სახის გაიგივება შესაძლებელია სხვა, მანამდე ანონიმურ სურათებთან, ღონისძიებებთან, ან მოვლენებთან, რომლებიც აღბეჭდილია სხვა გარემოში.სურათების კეშირების, გასარკევების, და კოპირების გამო, სურათის მსოფლიო აბლაბუდის ამოღება რთულია.
სტანდარტები
ვებ-სტანდარტები აერიანებს მრავალ ურთიერთდამოკიდებულ სტანდარტებსა და სპეციფიკაციებს, რომელთაგან ზოგიერთი არეგულირებს არა მხოლოდ მსოფლიო აბლაბუდას, არამედ მთლიან ინტერნეტს. ისეთი სტანდარტებიც კი, რომლებიც არ არის გამიზნული ვებისთვის, პირდაპირ ან არაპირდაპირგავლენას ახდენენ ვებსაიტებისა და ვებსერვისების შემუშავებასა და ადმინისტრირებაზე. განხილვა მოიცავს ვებ-გვერდებისა და ვებსაიტების ურთიერთავსებადობას, ხელმისაწვდომობასა და გამოყენებადობას.
ვებ-სტანდდარტები ფართო გაგებით შედგება შემდეგისგან:
ვებ-სტანდარტები არ არის ფიქსირებული წესების ნაკრები, არამედ არის ვებ-ტექნოლოგიების მუდმივად განვითარებადი საბოლოო ტექნიკური სპეციფიკაციების ნაკრები. ვებ-სტანდარტები მუშავდება სტანდარტიზაციის ორგანიზაციების მიერ — დაინტერესებული, და ხშირად ერთმანეთის კონკურენტი მხარეთა ჯგუფები, რომელთაც ავალიასტანდარტიზაცია — შემუშავებული ტექნოლოგია ვერ გამოცხადდება სტანდრატად ცელკეული ერთი კომპანიის ან ინდივიდის მიერ. მნიშვნელოვანია განვასხვაოთ შემუშავების პროცესში მყოფი სპეციფიკაციები შემუშავების საბოლოო სტატუსს მიღწეულებისგან (W3C-ის სპეციფიკაციების შემთხვევაში ესაა სიმწიფის უმაღლესი დონე).
ხელმისაწვდომობა
არსებობს ალტერნატიულ ფორმატსა და მატარებლებზე ვებთან წვდომის მეთოდები რომლებიც ამარტივებენ შეზღუდული შესაძლებლობის მქონე პირებისთვის გამოყენებას. ეს შეზღუდული შესაძლებლობები შესაძლოა იყოს მხედველობითი, სმენითი, ფიზიკური, მეტყველებითი, კოგნიტიური, ნევროლოგიური, ან გარკვეული კომბინაცია. უნივერსალური ხელმისაწვდომობის შესაძლებლობები ასევე ეხმარება დროებითად შეზღუდული შესაძლებლობების მქონე პირებს, როგორიცაა მაგალითად მოტეხილი ხელი, ან მოხუც ადამიანებს, რომელთა შესაძლებლობები ასაკთან ერთად მცირდება. მსოფლიო აბლაბუდა იღებს ინფორმაციას, ისევე როგორც გასცემს ინფორმაცია და ურთიერთქმედებს საზოგადოებასთან. World Wide Web Consortium აცხადებს,რომ სასიცოცხლოდ მნიშვნელოვანია ვები იყოს წვდომადი ყველასთვის, ამგვარად მას შეეძლება უზრუნველყოს თანაბარი ხელმისაწვდომობა და თანაბარი შესაძლებლობები შშმ პირებისათვის. ტიმ ბერნერს-ლიმ ერთხელ შენიშნა, „მსოფლიო აბლაბუდის ძალა მის უნივერსალურობაშია. შეზღუდული შესაძლებლობების მიუხედავად, ყველას მიერ მასთან ხელმისაწვდომობა არის სასიცოცხლოდ მნიშვნელოვანი ასპექტი“. მრავალ ქვეყანაში ვებსაიტების შშმ პირებისთვის ხელმისაწვდომობის აუცილებლობა რეგულირდება ვებსაიტების მიმართ მოთხოვნებით. საერთაშორისო თანამშრომლობამ W3C Web Accessibility Initiative-ის ფარგლებში საფუძველი დაუდო მარტივ გაიდლაინებს, რომლებიც შესაძლებელია გამოიყენონ კონტენტის შემქმნელებმა და პროგრამული უზრუნველყოფის შემმუშავბლებმა, რათა ვები გახადონ ხელმისაწვდომი იმ პირბისთვის ვინ იყენებს, ან არ იყენებს დამხმარე ტექნოლოგიებს.
ინტერნაციონალიზაცია
W3C-ის ინტერნაციონალიზაციის აქტივობები გვარწმუნებს, რომ ვებ-ტექნოლოგიები მუშაობენ ყველა ენაზე, დამწერლობასა და კულტურაში. 2004-2005 წლებში გავრცელება დაიწყო უნიკოდმა და საბოლოოდ 2007 წლის დეკემბერში ჩამოიტოვა როგორც ASCII, ასევე Western European, რომლებიც იყვნენ სიმბოლოთა ყველაზე ხშირად გამოყენებადი კოდირებები. თავდაპირველად RFC 3986 საშუალებას იძლეოდა, რომ URI-ში გამოყენებული ყოფილიყო მხოლოდ US-ASCII სიმბოლოთა ნაკრები. RFC 3987-ში მხარდაჭერილია ყველა სიმბოლო რომელიც არის უნივერსალურ სიმბოლოთა ნაკრებში (UCS), ამდენად ამჟამად IRI შესაძლებელია დაიწეროს ნებიმიერ ენაზე, მათ შორის ქართულადაც.
Ꚏ̆
Ꚏ̆, ꚏ̆ — გაფართოებული კირილური დამწერლობის ასო, წარმოადგენს კირილური ასო „Ꚏ“-სა და დიაკრიტიკული ნიშანის ბრევისის ერთობლიობას. გამოიყენება კირილური დამწერლობის ზოგიერთ ენაში.
კოდების ცხრილი
აღნიშნული გრაფემა ასევე წარმოადგენს, გრაფემის, „Ꚏ“-სა და „ბრევისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Technomyrmex
Technomyrmex (τεχνο- +μύρμηξ „ხელმარჯვე ჭიანჭველა“) — ჭიანჭველათა გვარი Dolichoderinae-ს (Tapinomini) ქვეოჯახიდან. დაახლოებით 100 სახეობა.
გავრცელება
გვხვდება ყველგან: აფრიკა, ევრაზია, ამერიკა, ავსტრალია, ოკეანეთი.
კლასიფიკაცია
ცნობილია დაახლოებით 100 სახეობა.
სქოლიო
კატეგორია:Dolichoderinae
ბადალანი
რესურსები ინტერნეტში
კატეგორია:მასალის რაიონის სოფლები
ფსიქოაქტიური ნივთიერება
მინიატიურა|დამოკიდებულება ყავის შემადგენელ კომპონენტზე — კოფეინზე საშიშია არა აბსტინენტციით, არამედ ინტოქსიკაციით
ოთარ სოზიაშვილი
ოთარ სოზიაშვილი (დ. 6 სექტემბერი, 2000, თბილისი) — ქართველი სპორტსმენი (სამბო), ჭაბუკებს შორის მსოფლიო ჩემპიონატის ბრინჯაოს პრიზიორი (2016, 72 კგ).
ფსიქოაქტიური ნივთიერება
ფსიქოაქტიური ნივთიერება — ნებისმიერი ხელოვნური ან ბუნებრივი ნივთიერება, რომელიც მოქმედებს ცენტრალური ნერვული სისტემის ფუნქციონირებაზე. იგი ფსიქიკურ მდგომარეობას ცვლის, ხანდახან ცნობიერების სრულად დაკარგვამდე. ამ ცვლილებებმა შეიძლება მიიღოს როგორც დადებითი, ასევე უარყოფითი ხასიათი.
ოთარ სოზიაშვილი
რესურსები ინტერნეტში
კატეგორია:დაბადებული 6 სექტემბერი კატეგორია:დაბადებული 2000 კატეგორია:თბილისში დაბადებულები კატეგორია:ქართველი სამბისტები
ფსიქოაქტიური ნივთიერება
ფსიქოაქტიურ ნივთერებებს, რომლებიც მაღალ ფსიქიკურ ფუნქციებზე მოქმედებს და რომელსაც ხშირად იყენებენ მედიცინაში ფსიქიკური დაავადებების სამკურნალოდ, ფსიქოტროპულ ნივთიერებებს უწოდებენ.
ფსიქოაქტიურ ნივთიერებებს, რომლებიც აკრძალულია კანონმდებლობით და იწვევს დამოკიდებულებას, ქართულ ენაში ნარკოტიკს უწოდებენ.
ნეიროტროპული საშუალებები — სამკურნალო პრეპარატების ფართო ჯგუფი, რომელიც მოქმედებს ნერვულ სისტემაზე: ცენტრალურსა და პერიფერიულზე. ნეიროტროპულ საშუალებას შეუძლია დათრგუნოს ან პირიქით — ასტიმულირებდეს ნერვული აგზნებადობის გადაცემას ცნს-ის სხვადასხვა უბანში, აამაღლოს ან შეამციროს პერიფერიული ნერვული სისტემის დაბოლოებების მგრძნობელობა, სხვადასხვა ტიპის სინაფსებზე ზემოქმედება.
რესურსები ინტერნეტში
კატეგორია:ფსიქოაქტიური ნივთიერებები
მასტერსი 1996 (სნუკერი)
მასტერსი 1996 (Masters 1996, აგრეთვე ცნობილია, როგორც Benson and Hedges Masters 1996 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 1996 წლის 4 თებერვლიდან 11 თებერვლამდე Wembley Conference Centre-ში, ლონდონში. ტურნირის გამარჯვებული გახდა სტივენ ჰენდრი, რომელმაც ფინალში დაამარცხა რონი ო’სალივანი ანგარიშით 10:5. ამ ტურნირზე გამარჯვება ჰენდრისთვის კარიერაში მეექვსე გახდა.
უაილდკარდ რაუნდი
მეთიუ სტივენსი 5:3 ტერი გრიფითსი
ენდი ჰიქსი 5:2 დევიდ რო
კვალიფიკაცია
საკვალიფიკაციო ტურნირის გამარჯვებული და მოთამაშე, რომელმაც 1996 წლის მასტერსზე თამაშის უფლება მოიპოვა, გახდა მეთიუ სტივენსი. ფინალში მან პოლ მაკფილიპსი დაამარცხა 9:3.
რესურსები ინტერნეტში
კატეგორია:მასტერსი (სნუკერი) კატეგორია:1996 წელი სნუკერში
ალიო (მუნიციპალიტეტი)
ალიო (Allo) — ქალაქი და მუნიციპალიტეტი ესპანეთში, შედის ნავარის პროვინციის ესტელია-ორიენტალის კომარკის შემადგენლობაში. ფართობი — 36,3 კმ². მოსახლეობა — 960 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
დავაკა
დავაკა — სამეფო ანტიკურ ინდოეთში, მდებარეობდა დღევანდელი ასამის შტატის ტერიტორიაზე. ცნობები მის შესახებ მოდის IV საუკუნის სვეტიდან, სადაც ის გუპტას იმპერიის ერთ-ერთ სასაზღვრო სამეფოდაა მოხსენებული. ამ ქვის სვეტზე წარწერა შესრულებულია კამპურის დიალექტზე. .
ისტორია
დავაკა IV საუკუნის ალაჰაბადის სვეტზე მოხსენებულია როგორც განაპირა სამეფო. ისტორიკოს კანაკლალ ბარუას მტკიცებით ის VI-VII საუკუნეებში მისგან დასავლეთით მდებარე სამეფო კამარუპამ შთანთქა. უფრო გვიანდელი ისტორიკოსები პური და ჩუდჰური მიიჩნევენ, რომ შერწყმა უფრო ადრე V საუკუნის პირველ ნახევარში კალიანა ვარმანის მეფობის დროს მოხდა (422-446).
სქოლიო
კატეგორია:ინდოეთის ისტორია კატეგორია:ძველი ინდოეთი კატეგორია:აზიის ისტორიული სახელმწიფოები
ცურუგაოკა ჰაჩიმანგუ
ცურუგაოკა ჰაჩიმანგუ (鶴岡八幡宮) — ყველაზე მნიშვნელოვანი სინტოისტური სამლოცველო იაპონიაში, კანაგავის პრეფექტურის ქალაქ კამაკურაში. სამლოცველო ქალაქ კამაკურას გეოგრაფიულ და კულტურულ ცენტრში მდებარეობს. ქალაქი სწორედ მის ირგვლივ გაშენდა. სამლოცველო მნიშვნელოვან ფესტივალებს მასპინძლობს და ორ მუზეუმს მოიცავს.
ცურუგაოკა ჰაჩიმანგუ ისტორიის მანძილზე არა მხოლოდ ჰაჩიმანის სამლოცველო, არამდე ტენდაის ბუდისტური ტაძარიც იყო, რაც ხსნის მის ზოგად იერსახეს, რომელიც იაპონური ბუდისტური არქიტექტურისთვის იყო დამახასიათებელი.
სამლოცველოს ქვის დიდი საფეხუროვანი კიბის მარცხენა მხარეს 1000 წლოვანი გინკგოს ხე ხარობდა, რომელიც 2010 წლის 10 მარტს ქარიშხალმა ამოძირკვა. შედის იაპონიის მნიშვნელოვანი კულტურული საკუთრების სიაში.
ისტორია
ცურუგაოკა ჰაჩიმანგუ თავდაპირველად 1063 წელს აშენდა, როგორც ივაშიმიზუს სამლოცველოს ნაწილი ძაიმოკუზაში, სადაც ამჟამად პატარა სინტოისტური სამლოცველო დგას და იმპერატორ ოძინისადმი, დედამისის, იმპერატორ ძინგუსა და მისი ცოლის, ჰიმე-გამისადმი იყო მიძღვნილი. 1191 წელს კამაკურას სიოგუნეთის დამაარსებელმა, მინამოტო ნო იორიტიმომ იგი ამჟამინდელ ადგილად გადაიტანა და იქ საცხოვრებლად ჰაჩიმანი მიიწვია.
მინამოტო ნო სანეტომოს მკვლელობა
სამლოცველოში მომხდარი ერთ-ერთი ისტორიულიო მოვლენაა მინამოტო ნო იორიმოტოს უკანასკნელი ვაჟის მკვლელობა. 1219 წლის 12 თებერვლის ღამეს, უდაიძინის წოდების მიღების შემდეგ სიოგუნი მინამოტო ნო სანეტომო ცურუგაოკა ჰაჩიმანგუს მთავარი სამლოცველოდან ბრუნდებოდა. მისი დიშვილი, კიგიო, მეორე სიოგუნის, მინამოტო ნო იორიის ვაჟი, სიოგუნად გახდომის იმედით სამლოცველოს ქვის კიბეებზე მოულოდნელად თავს დაესხა სანეტომოს და მოკლა. მკვლელს ხშირად ასახავენ გიგანტური გინგკოს ხის უკან ჩასაფრებულად, მაგრამ იმდროინდელ ტექსტებში ხე არ არის მოხსენიებული. აღნიშნული დეტალი მხოლოდ ედოს პერიოდში გამოჩნდა. მკვლელობისთვის კიგიოს რამდენიმე საათის შემდეგ თავი მოჰკვეთეს. ამის შემდეგ მინამოტოს კლანსა და კამაკურას მმართველობას სეივა გენჯი ჩაუდგა სათავეში.
ლეუნტეა
ლეუნტეა (Leuntea) — სოფელი მოლდოვაში, კეუშენის რაიონში. მდებარეობს ზღვის დონიდან 30 მეტრზე. 2004 წლის მონაცემებით, მოსახლეობა 480 ადამიანს შეადგენდა.
ცურუგაოკა ჰაჩიმანგუ
სამლოცველო და ტაძარი
ცურუგაოკა ჰაჩიმანგუ ამჟამად მხოლოდ სინტოისტური სამლოცველოა, თუმცა 700 წლის მანძილზე, დაარსებიდან 1868 წლამდე, სანამ სინტოსა და ბუდიზმის გაყოფის ბრძანება გამოიცემოდა, მისი სახელი ცურუგაოკა ჰაჩიმანგუ-ძი (鶴岡八幡宮寺) იყო და კამაკურაში ერთ-ერთი უძველესი ბუდისტური ტაძარი იყო. ბუდიზმისა და კამის თაყვანისცემა საუკუნეების მანძილზე დაშვებული იყო და კომპლექსს ჯინგუ-ძი ეწოდებოდა, სანამ მეიძის მთავრობამ პოლიტიკური მიზეზების გამო იგი არ აკრძალა. ჰონჩი სუიჯაკუს თეორიის მიხედვით, კამი მხოლოდ უნივერსალური ბუდას ადგილბრივი სახე იყო, ხოლო ჰაჩიმანი ერთ-ერთი უძველესი და ყველაზე პოპულარული სინკრეტული ღმერთის სახე.
ლეუნტეა
რესურსები ინტერნეტში
კატეგორია:კეუშენის რაიონის სოფლები
ცურუგაოკა ჰაჩიმანგუ
ღონისძიებები
ცურუგაოკა ჰაჩიმანგუ ბევრი კულტურული ღონისძიების ცენტრია. სამცლოველოს ტერიტორიაზე ტარდება როგორც ცხენის ზურგიდან მშვილდით სროლის, ისე იაპონური მშვილდოსნობის შეჯიბრებები. sსამლოცველო მოიცავს იორდასალამის ბაღებს, ყავის სამ მაღაზიას, საბავშვო ბაღს, ოფისებსა და მედიტაციისთვის განკუთვნილ დარბაზს. მის ტერიტორიაზე მდებარეობს ორი მუზეუმი: კამაკურას ეროვნული საგანძურის მუზეუმი, რომელიც ქალაქ კამაკურას მმართველთა დაქვემდებარებაშია და პრეფექტურის დაქვემდებარებაში მყოფი თანამედროვე ხელოვნების მუზეუმი. ჯერ კიდევ VII საუკუნეში ქალაქ უსაში, კიუსიუზე, ჰაჩიმანს მიროკუ ბოსაცუსთან ერთად ეთაყვანებოდნენ.
მალაია-ვიშერა
მალაია-ვიშერა — ქალაქი რუსეთის ფედერაციაში, ნოვგოროდის ოლქში. მდებარეობს მდინარე მალაია-ვიშერას ნაპირზე. არის ამავე სახელწოდების რაიონის ცენტრი. 1860 წლიდან მოქმედებს რკინიგზის სადგური მოსკოვი-პეტერბურგის სარკინიგზო ხაზზე.
სქოლიო
კატეგორია:ნოვგოროდის ოლქის ქალაქები
ბესლანის ხმა
ბესლანის ხმა (რუსულად: Голос Беслана გოლოს ბესლანა) — არასამთავრობო ორგანიზაცია, რომელიც შეიქმნა 2004 წლის ჩრდილოეთ ოსეთის ბესლანის სკოლის ტერაქტის შემდეგ, როგორც ბესლანელი დედების რადიკალური წევრების ჯგუფი, რომლებიც მხარს უჭერენ და ადვოკატირებენ ბავშვების მშობლებს, რომლებიც დაზარალებულთა შორის არიან.
აქტივობები
ბესლანის ხმამ მოითხოვა ბესლანის ტერაქტის საერთაშორისო გამოძიება და 2005 წლის ნოემბერში მოუწოდა ევროკავშირს და ევროპარლამენტს, დაეხმარონ ამის დადგენაში. მათ ასევე მოუწოდეს შეერთებული შტატების ხელმძღვანელობას, რომ გამოექტვეყნებინათ ტერაქტის ამსახველი სატელიტური ფოტოები ალყის დროს. მათ ასევე სთხოვეს კერძო ჟურნალისტებს, რომლებსაც ჰქონდათ რაიმე მასალა თავდასხმის შესახებ, წარედგინათ გამოძებისთვის.
2006 წლის 9 თებერვლიდან 19 თებერვლამდე, ბესლანის ხმის ექვსმა წევრმა 10 დღიანი შიმშილობა გამართა, რათა ყურადღება გაემახვილებინათ ყურადღება იმაზე, რომ ხელისუფლება ტრაგედიის შესახებ სიმართლეს მალავდა. 2006 წლის 22 თებერვალს, ბესლანის ხმის წევრები შეხვდნენ გაეროს ადამიანის უფლებათა უმაღლეს კომისარს ლუიზ არბორს.
2007 წელს ჯგუფის წევრებმა აღმართეს აბრა ბესლანის სკოლის ნანგრევებზე წარწერით ,,პუტინის კურსი". იმავე წელს, ჩრდილოეთ ოსეთის უზენაესმა სასამართლომ დააკისრა ქალაქ ბესლანის სასამართლოს განეხილა კომპენსაციის დანიშვნის საკითხი დაზარალებულთა ოჯახებისთვის.
2008 წლის თებერვალში ჯგუფმა შეიტანა საჩივარი საგამოძიებო ჯგუფის ქმედებების წინააღმდეგ, რომელსაც ევალებოდა მსხვერპლთა სხეულების სასამართლო-სამედიცინო ექსპერტიზა. მომდევნო თვეში მათი საჩივარი არ დააკმაყოფილეს.
გაყოფა
2007 წლის 28 აგვისტოს, ვლადიკავკაზის სასამართლომ დაადგინა, რომ ჯგუფს უნდა შეეცვალა ლიდერები და დაენიშნა ისინი, ვინც კრემლის მიმართ ნაკლებად კრიტიკულად განწყობილი იქნებოდა.
2007 წლის 21 დეკემბერს, ჩრდილოეთ ოსეთის უზენაესმა სასამართლომ ბესლანის ხმის დაშლა ბრძანა. ამის საპასუხოდ, მისმა აქტივისტებმა დაიწყეს საპროტესტო შიმშილობა. ,,გადაწყვეტილება ხელისუფლებამ მიიღო, რადგან ჩვენი ორგანიზაცია იბრძვის იმისთვის, რომ სამართლიანად გამოიძიოს ის, რაც ბესლანში მოხდა”, - თქვა ჯგუფის დამფუძნებელმა ელა კესაევამ. სასამართლომ უარი თქვა მოწმეების მოსმენაზე, რომლებიც ამბობდნენ, რომ ახალი თავმჯდომარის არჩევა გაყალბებული იყო.
დევნა
2008 წლის იანვარში, რუსულმა პროკურორებმა ნაზრანში, ინგუშეთში, ექსტრემიზმის ბრალდება წაუყენეს კამპანიის მონაწილეებს 2005 წლის საჩივრის გამო, რომლის ფარგლებშიც ჯგუფმა მიმართა ევროპისა და შეერთებულ შტატების პოლიტიკოსებს. მას შემდეგ, რაც ინგუშის რამდენიმე საზოგადო მოღვაწე მკაცრად გამოვიდა ორგანიზაციის შევიწროების წინააღმდეგ, სასამართლო პროცესი გადაეცა ჩრდილოეთ ოსეთს.
საზოგადოებრივ მიმართვაში ბესლანის ხმამ რუსეთის პრეზიდენტს ვლადიმერ პუტინს სთხოვა შეეწყვიტა ბესლანის ხმის დევნა. პუტინმა უპასუხა, რომ საკითხი მის კომპეტენციას სცილდება. პასუხის მიღების შემდეგ, კესაევამ გამოაცხადა ,,ილუზიების დასრულება" პუტინთან დაკავშირებით.
მალევე მოჰყვა ჯგუფის წინააღმდეგ კიდევ რამდენიმე ბრალდება (სულ ოთხი საქმე 2008 წლის თებერვლის მდგომარეობით). ერთში ჯგუფს ბრალი დასდეს სასამართლოს მანდატურების ცემაში. ჯგუფმა თქვა, რომ პროკურორები შეტევის ბრალდებას ქმნიან, რათა მათ ხელი შეუშალონ ალყის შესახებ სიმართლის გამოძიებას.
სქოლიო
კატეგორია:ტერორისტული აქტი ბესლანში კატეგორია:რუსული ორგანიზაციები კატეგორია:არასამთავრობო ორგანიზაციები კატეგორია:2004 წელს დაარსებული ორგანიზაციები
უსტ-ტაბასკა
უსტ-ტაბასკა (Табаҫҡытамаҡ) — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 453 ადამიანი. რაიონულ ცენტრ ასკინოდან დაშორებულია 75 კილომეტრით. უახლოესი რკინიგზის სადგურია კრაცნოუფიმცკი, რომელიც დაშორებულია 80 კმ-ით.
რესურსები ინტერნეტში
კატეგორია:ასკინოს რაიონის სოფლები
Ш̆
კოდების ცხრილი
აღნიშნული გრაფემა ასევე წარმოადგენს, გრაფემის, „Ш“-სა და „ბრევისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
კატეგორია:კირილური ასოები
Tatra KT8D5
thumb|right|Tatra KT8D5 პრაღაში Tatra KT8D5 — ჩეხური (ჩეხოსლოვაკიური) წარმოების ტრამვაის ვაგონი. პროტოტიპი შეიქმნა 1984 წელს, სერიულ წარმოებაში იყო 1986-1993. სულ გამოშვებულია ამ მოდელის 199 ვაგონი. იწარმოებოდა პრაღაში, „ტატრა სმიხოვის“ ქარხანაში.
კონსტრუქცია
Tatra KT8D5 არის მაღალიატაკიანი, სამსექციური, ოთხ ურიკიანი (8 ღერძიანი) ტრამვაის ვაგონი. აქვს 2 კაბინა (ორმხრივი მიმართულებისაა) და 5-5 კარი ორივე მხარეს. მისი პირვანდელი ტიპის ვაგონები აღჭურვილი იყო ტირისტორული ამძრავებით, ხოლო მოგვიანებით მოდერნიზებულ ვაგონებში მოხდა ტირისტორების თანამედროვე ტრანზისტორული მართვის სისტემებით ჩანაცვლება.
ლიტერატურა
კატეგორია: ჩეხური ტრამვაის ვაგონები
მარკ ჰუფამი
მარკ ჰუფამი (Mark Huffam) (დ. 1980 წლამდე, ბელფასტი) — ჩრდილოეთირლანდიელი კინო- და ტელეპროდიუსერი. მისი მონაწილობითაა შექმნილი ფილმები: The Martian, ჯონი ინგლიში და სატელევიზიო სერიალი სატახტოთა თამაში.
2011 წელს მას კინო და სატელევიზიო ინდუსტრიაში გაწეული სამსახურისთვის ბრიტანეთის იმპერიის საპატიო ორდენი მიენიჭა მისი უდიდებულესობის, დედოფლის დაბადების დღის საპატიო სიაში. მას რიდლი სკოტის რამდენიმე ფილმშიც აქვს მონაწილეობა მიღებული.
კარიერა
1998 წელს სტივენ სპილბერგის ფილმის „რიგითი რაინის გადასარჩენად“ პროდიუსერობამ ჰუფამი ასოცირებული პროდიუსერი და წარმოების მენეჯერი გახადა. 2011 წელს ის HBO სერიალის სატახტოთა თამაშის პირველი სეზონის პროდიუსერობას თანხმდება.
2015 წელს ჰუფამი რეჟისორ რიდლი სკოტის სამეცნიერო ფანტასტიკის The Martian პროდიუსერი იყო, რომელშიც მეტ დეიმონიც მონაწილობდა. მან ოსკარის რიგით 88-ე დაჯილდოებაზე საიმონ კინგბერთან, სკოტთად და მაიკლ შეფერთან ერთად საუკეთესო ფილმის ნომინაციაში გაიმარჯვა.
სქოლიო
კატეგორია:ბრიტანეთის იმპერიის ორდენის კომანდორები კატეგორია:ირლანდიელი პროდიუსერები
დაბის წმინდა გიორგის ეკლესია
დაბის წმინდა გიორგის ეკლესია — ქართული ხუროთმოძღვრების ძეგლი, მდებარეობს ბორჯომის მუნიციპალიტეტში, სოფელ დაბაში. ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. ეკლესია დაბურულ ტყეში დგას და სანახევროდ გამოქვაბული ფარავს. დასავლეთ შესასვლელის თავზე შესრულებულია წარწერა: ე. ი. დაბის ეკლესია 1333 წელს გიორგი V ბრწყინვალის მოლარეთუხუცესს აუშენებია. ეკლესია დარბაზული ტიპისაა. ეკლესიას ადგილობრივი მოსახლეობა ჩრდილოეთის წმ. გიორგის სახელით იხსენიებს. ეკლესია წიწვოვანი ტყით დაფარულ ფერდის მცირე  ბაქანზე  დგას,  რომელიც  სამხრეთი  მხრიდან  თითქმის  პირდაპირ  კლდეზეა  მიდგმული. მისი ძირითადი სივრცე დანაწევრებულია ორი საბჯენი თაღით. აფსიდის ვიწრო სარკმლის ორსავ მხარეს მაღალი თაღოვანი ნიშებია. შიგნით და გარედან ეკლესიის კედლები მოპირკეთებულია კარგად გათლილი, თანაბრად ნაწყობი კვადრებით. ფასადები უხვადაა მოჩუქურთმებული. განსაკუთრებით გამოირჩევა დასავლეთ ფასადი, რომლის ფართო სწორკუთხედით მოჩარჩოებული ჩუქურთმებიანი პორტალი და მის თავზე მდებარე სარკმელი ერთიან კომპოზიციას შეადგენენ. დაბის ეკლესია თავისი ეპოქის საყურადღებო ხუროთმოძღვრული ძეგლია. ეკლესიის დასავლეთის  შესასვლელის  თავზე  მოთავსებულია  ლამაზი  ასომთავრულით  შესრულებული  სამშენებლო  წარწერა რომლის შინაარსი შემდეგი სახისაა: „ინდიკტიონსა მეფეთა მეფისა გიორგისა, ძისა დიმიტრისა, მეცხრამეტესა სიტასა ღმრთისა აორცთშესხმისა მიზეზო, აღვაშენე  ტაძარი ესე ჟამსა მეფეთ მეფისა გიორგისსა მე მათმან მოლარეთუხუცესმან... ქორონიკონსა კა“. როგორც წარწერიდან ვიგებთ, აღნიშნული ეკლესია 1333 წელს აშენდა გიორგი ბრწყინვალის (1318-1346 წწ.) მოლარეთუხუცესის დაკვეთით, რომლის სახელიც წარწერაში გადაშლილია და არ იკითხება.
სქოლიო
კატეგორია:ბორჯომის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
კარატინგა
კარატინგა (Caratinga) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 578 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ კარატინგის შემადგენლობაში.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ამესკოა-ბახა
ამესკოა-ბახა (Améscoa Baja; Ameskoabarren) — ქალაქი და მუნიციპალიტეტი ესპანეთში, შედის ნავარის პროვინციის ესტელია-ორიენტალის კომარკის შემადგენლობაში. ფართობი — 46,8 კმ². მოსახლეობა — 711 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ონორე იურფე
ონორე იურფე (დ. 11 თებერვალი, 1568, მარსელი — გ. 1 ივნისი, 1625, ვილფრანში) — ფრანგი მწერალი, პასტორალური რომანის ფუძემდებელი, პრეციოზული ლიტერატურის წარმომადგენელი. მისი მთავარი ნაწარმოებია ხუთნაწილიანი რომანი „ასტრე“ (ნაწილი 1-3 1607–1617; ნაწილი 4-5 1627–1628). რომანში გაიდეალებულია საზოგადოებისგან განცალკევებული და ბუნებაში თავშეფარებული ახალგაზრდა არისტოკრატიის ცხოვრება და გალანტურ-ჰეროიკული სიყვარული. მას ეკუთვნის ასევე „ზნეობრივი მიმართვები“ (1598), პასტორალური პოემა „სირენა“ (1604), „ტყის არაკი“, „სილვანირი ანუ ცოცხალი მიცვალებული“ (1627).
სქოლიო
კატეგორია:დაბადებული 11 თებერვალი კატეგორია:დაბადებული 1568 კატეგორია:გარდაცვლილი 1 ივნისი კატეგორია:გარდაცვლილი 1625 კატეგორია:ფრანგი მწერლები კატეგორია:მარსელელი მწერლები კატეგორია:XVI საუკუნის ფრანგი პოეტები კატეგორია:XVII საუკუნის ფრანგი პოეტები კატეგორია:XVI საუკუნის მამაკაცი მწერლები კატეგორია:XVII საუკუნის ფრანგი მამაკაცი მწერლები კატეგორია:XVI საუკუნის ფრანგი რომანისტები კატეგორია:XVII საუკუნის ფრანგი რომანისტები კატეგორია:XVI საუკუნის ფრანგი დრამატურგები კატეგორია:XVII საუკუნის ფრანგი დრამატურგები
დარ-ეს-სალამი
დარ-ეს-სალამი (Dar es Salaam; Dar es Salaam, دار السلام, Dār as-Salām — „დამორჩილებული, მშვიდობიანი ოლქი“, „დამორჩილებულთა, მიჩვეულთა საცხოვრებელი“) — ტანზანიის ყველაზე დიდი ქალაქი. ქვეყნის ყველაზე მდიდარი ქალაქი და მთავარი ეკონომიკური ცენტრი. დარ-ეს-სალამის ოლქის ადმინისტრაციული ცენტრი. 2012 წლის აღწერის მონაცემებით ქალაქის მოსახლეობა შეადგენს 4 364 541 ადამიანს.
ქალაქი მდებარეობს აფრიკის აღმოსავლეთ სანაპიროზე, ინდოეთის ოკეანის ნაპირზე. ტანზანიის მსხვილი პორტია და ერთ-ერთი ყველაზე დიდი პორტია აღმოსავლეთ აფრიკაში. დარ-ეს-სალამმა 1970-იანი წლების შუაში თუმცა კი დაუთმო დედაქალაქის ოფიციალური სტატუსი დოდომას, მთავრობა მაინც დარ-ეს-სალამშია განლაგებული.
ისტორია
XIX საუკუნეში ინდოეთის ოკეანის სანაპიროზე არსებობდა მეთევზეთა სოფელი მზიზიმა, რომელთანაც ახლოს გადიოდა საზღვაო გზა. 1859 წელს ჰამბურგელი ალბერტ როშერი გახდა პირველი ევროპელი, რომელიც გადავიდა მზიზიმაში.
1862 წელს ზანზიბარის სულთანმა მაჯიდ იბნ საიდმა, გადაწყვიტა აეშენებინა ქალაქი ზღვის სანაპიროზე, პირველად მან დაიწყო სასახლის აშენება, რომელიც მაინც აუშენებელი დარჩა. 1865 ან 1886 წელს ზანზიბარის სულთანმა მაჯიდ იბნ საიდმა დაიწყო ქალაქის აშენება მზიზიმასთან ახლოს და მას დაარქვა დარ-ეს-სალამი. დასახელება შეიძლება გადავთარგმნოთ, როგორც «მსოფლიოს ნავსაყუდელი» ან «მსოფლიოს სახლი», სახელი მომდინარეობს სპარსული/არაბული სიტყვიდან bandar, რაც ნიშნავს «ნავსაყუდელს» ან არაბული dar, რაც ითარგმნება, როგორც «სახლი» და არაბული es salaam («მსოფლიო»). 1871 წელს მაჯიდ იბნ საიდი გარდაიცვალა და პროექტის განხორციელება შეწყდა. 1876 წელს უილიამ მაკინონმა დაიწყო რკინიგზის მშენებლობა დარ-ეს-სალამიდან ვიქტორიის ტბამდე. მას უნდოდა, რომ დარ-ეს-სალამი ყოფილიყო მთავარი საზღვაო პორტი. მაგრამ ამ პროექტმა განიცადა სრული კრახი. 1887 წელს გერმანიის აღმოსავლეთ აფრიკის კომპანიის დამაარსებელმა კარლ პეტერსმა დაიპყრო პლაჟი (იმავე წელს კომპანიამ ქალაქში გახსნა საკუთარი ოფისი). ამას მოჰყვა არაბებთან შეჯახება და 1889 წლისთვის გერმანელებმა მთლიანად დაიპყრეს მათი დასახლება. 1891 წელს ქალაქი გახდა კოლონია გერმანიის აღმოსავლეთი აფრიკის ადმინისტრაციული ცენტრი. 1902 წელს პორტში აშენდა მცურავი დოკი. 1907 წელს ქალაქი გახდა ცენტრალური რკინიგზის გამგზავრების წერტილი. 1916 წელს დაიპყრეს ინგლისელებმა.
1970 წელს დარ-ეს-სალამში დაფუძნდა ტანზანიის ეროვნული უნივერსიტეტი იურიდიული, ჰუმანიტარული, სოციალური მეცნიერებების, სამედიცინო, სასოფლო სამეურნეო და სხვა ფაკულტეტებით. შეიქმნა მთელი საუნივერსიტეტო ქალაქი. სპეციალისტებს ამზადებენ ასევე რამდენიმე კოლეჯში.
1996 წელს ტანზანიის ეროვნული ასამბლეა გადავიდა დოდომაში, მაგრამ სამთავრობო დაწესებულებების დიდი ნაწილი დღემდე მდებარეობენ დარ-ეს-სალამში. 1998 წელს ქალაქში აშშ-ის საელჩოს შენობაზე ტერორისტებმა განახორციელეს თავდასხმა, რის შედეგადაც 10 (სხვა ვერსიით — 11) ტანზანიელი გარდაიცვალა, მაცხოვრებლების გარკვეული ნაწილი დაიჭრა.
კლიმატი
კლიმატი სუბეკვატორული. საინტერესო განსაკუთრებულობაა ორი მშრალი და ორი ტენიანი სეზონი წელიწადის განმავლობაში. მთავარი ტენიანი სეზონი გრძელდება მარტიდან მაისის ჩათვლით, შემდეგ დგება გრძელი მშრალი სეზონი ივნისიდან ოქტომბრის ბოლომდე, რომლის დროსაც ნალექი მოდის შედარებით იშვიათად. შემდეგ დგება მეორე ნოტიო სეზონი, რომელიც გრძელდება ნოემბერში და დეკემბერში. მასში წვიმების ინტენსივობა ნაკლებია, ვიდრე მთავარ ნოტიო სეზონში. ამის შემდეგ იანვარში და თებერვალში დგება მშრალი სეზონი, მაგრამ მის დროსაც ასევე მოდის ნალექები, თუმცა ის საკმაოდ მცირეა.
ჰაერის ტემპერატურის ცვალებადობა მაინც არსებობს — ივლისი (ყველაზე უფრო ცივი თვე) 5 °C-ით უფრო ცივია თებერვალზე, ყველაზე უფრო თბილ თვეზე. ყველაზე უფრო მაღალი ტემპერატურა ასევე ფიქსირდება თებერვალში და მარტში, თუმცა ტემპერატურა არასოდეს არ ასულა 39 °C-ზე უფრო მაღლა და არ დაცემულა 11 °C-ზე დაბლა.
მოსახლეობა
ქალაქის მკვიდრი მოსახლეობა — ზარამო. მოსახლეობის ზრდის სიჩქარით — 4,39 % წელიწადში, ქალაქი გახდა ერთ-ერთი ყველაზე უფრო სწრაფადმზარდი მსოფლიოში და მესამე აფრიკაში (ბამაკოს და ლაგოსის შემდეგ).
ეკონომიკა
thumb|right|250px|დარ-ეს-სალამის სარკინიგზო ვაგზალი, 1973 წელი. ქალაქის გარეთ მდებარე დახურული პორტის გავლით ექსპორტზე გადის სასოფლო სამეურნეო პროდუქცია და სასარგებლო წიაღისეული; პორტი ემსახურება შიდაკონტინენტალურ ქვეყნებს — უგანდას, რუანდას, ბურუნდის, კონგოს დემოკრატიულ რესპუბლიკას, ზამბიას და მალავის. იგი ასევე გარდამავალი პუნქტია მდინარე კონგოზე, რომლის გემებით სავალ ნაწილში მოხვედრა რკინიგზით შეიძლება. ქალაქი საბოლოო სადგურია სარკინიგზო ხაზისა ქალაქ კიგომამდე, რომელიც მდებარეობს ტანგანიიკის ტბიდან დასავლეთით, და მვანზამდე, რომელიც მდებარეობს ვიქტორიას ტბიდან ჩრდილო-დასავლეთით; ქალაქის პორტი 1975 წელს აშენებული ტანზამის რკინიგზით დაკავშირებულია ზამბიასთან. დარ-ეს-სალამის საერთაშორისო აეროპორტი ახდენს შიდა და საერთაშორისო რეისებს. მხატვრული ნავსაყუდელის, ლამაზი პლაჟების და აყვავებული ღამის ცხოვრების გამო, ქალაქი გადაიქცა ტურისტებისათვის დასვენების პოპულარულ ადგილად. ქალაქში აწარმოებენ საპონს, საღებავებს, სიგარეტებს, საკვებ პროდუქტებს, შუშის, ლითონის და ხის ნაკეთობებს, ტექსტილს, ფეხსაცმელებს.
დარ-ეს-სალამში მდებარეობს ეროვნული ავიაკომპანია Air Tanzania-ის შტაბ-ბინა.
არქიტექტურა
შენობების დიდი ნაწილი კოლონიალური წარსულის ეპოქას ასახავს. ისინი აშენებულია სხვადასხვა არქიტექტურულ სტილში, მათ შორის სუაჰილის, ინგლისურ, გერმანულ და აზიურ სტილში. მოდერნიზაციის და გაფართოების შედეგად შენობები გახდნენ მრავალსართულიანები და მიიღეს თანამედროვე სახე, მათ შორის საავადმყოფოების კომპლექსი, ტექნიკური ინსტიტუტი და უმაღლესი სასამართლოს შენობა. სასწავლებელი დაწესებულებებიდან ქალაქში მდებარეობს 1961 წელს აშენებული დარ-ეს-სალამის უნივერსიტეტი, რამდენიმე ბიბლიოთეკა, სამეცნიერო-საკვლევი ინსტიტუტები და ეროვნული მუზეუმი.
უმაღლესი განათლება
ქალაქში ფუნქციონირებს რამდენიმე უნივერსიტეტი, დარ-ეს-სალამის უნივერსიტეტის, არდჰის უნივერსიტეტის და სხვების ჩათვლით.
სქოლიო
კატეგორია:ტანზანიის ქალაქები
EVO1
thumb|right|EVO1 გამოფენაზე Czech Raildays 2015 EVO1 — ჩეხური წარმოების 100% დაბალიატაკიანი ტრამვაის ვაგონი. შეიქმნა Aliance TW Team (Pragoimex, VKV Praha და Krnovské opravny a strojírny) მიერ პრაღის სატრანსპორტო კომპანიასთან თანამშრომლობით. ვაგონის მეტსახელია „ევიჩკა“. მოგვიანებით დამზადდა EVO1-ის ორმხრივი მიმართულების მოდიფიკაცია EVO1/o, რომლებიც ოლომოუცშია ექსპლუატაციაში.
კონსტრუქცია
EVO1 არის ერთსექციური, 100% დაბალიატაკიანი, ცალმხრივი მიმართულების (ერთკაბინიანი) ტრამვაის ვაგონი. აქვს 2 ურიკა (4 ღერძი) და 4 კარი: 2 ორფრთიანი და 2 ცალფრთიანი.
მარიანკა-დე-სუსი
მარიანკა-დე-სუსი (Marianca de Sus) — სოფელი მოლდოვაში, კეუშენის რაიონში. მდებარეობს ზღვის დონიდან 88 მეტრზე. 2004 წლის მონაცემებით, მოსახლეობა 100 ადამიანს შეადგენდა.
წინადადების ტოპოლოგიური მოდელი
ტოპოლოგიური მოდელი — გერმანისტიკულ ენათმეცნიერებაში წინადადებაში სიტყვების თანმიმდევრული განლაგების ერთგვარი მოდელი, რომლის მიხედვითაც გერმანული წინადადება ტიპისდა მიხედვით (თხრობითი, კითხვითი, ბრძანებითი...) რამდენიმე ველად დაიყოფა, და რომელიც გარკვეული წესის მიხედვით შეიძლება შეივსოს მხოლოდ სათანადო გრამატიკული კატეგორიის სიტყვებით.
წინადადების ტოპოლოგიური მოდელი წარმოადგენს გერმანისტიკულ ენათმეცნიერებაში წინადადების აღწერის მეტად გავრცელებულ მეთოდს.
ტერმინით ტოპოლოგიური მოდელი აღნიშნავენ გრაფიკულად გამოსახვად ბადეს, რომელშიც სხვადასხვაგვარი წინადადებები ენაში თავიანთი ვლენის სახეთა მიხედვით სისტემატურად განლაგდებიან და კლასიფიცირებულ სახეს იღებენ.
გარდა გერმანულისა, ტოპოლოგიური მოდელი სკანდინავიური ენების წინადადებების აღსაწერადაც არის მიღებული.
ლიტერატურა
კატეგორია:ინდოევროპული ენათმეცნიერება კატეგორია:გერმანული ენა კატეგორია:გერმანიკული ენები კატეგორია:გერმანული გრამატიკა
თამარ ჭოველიძე
თამარ ჭოველიძე (დ. 14 დეკემბერი, 1972, თბილისი — გ. 9 აპრილი, 1989, იქვე) — სკოლის მოსწავლე, 9 აპრილის ტრაგედიის გმირი (16 წლის).
ბიოგრაფია
თამარ ჭოველიძე დაიბადა 1972 წლის 14 დეკემბერს თბილისში. 1978 წლიდან სწავლობდა თბილისის 51-ე საჯარო სკოლაში. იყო ნათია ბაშალეიშვილის თანაკლასელი.
1989 წლის 9 აპრილს (მაშინ ის იყო ) ტრაგიკულად დაიღუპა თბილისში, რუსთაველის გამზირზე გამართული საპროტესტო დემონსტრაციის დარბევის დროს. დაკრძალულია თბილისში, კუკიის წმინდა ნინოს ეკლესიაში.